Հրաչ Մայիլյանի մասին էլ պատմում են, որ նա գեներալ Մանվելի մարդկանցից է։ Ըստ Բաբայանի պաշտպան Ավետիս Քալաշյանի, Սամվել Բաբայանի անունը, որպես «Իգլայի» պատվիրատու, տվել է միայն Արմեն Պողոսյանը։ «Դա նրա ենթադրությունն է եղել»,- ասում է Քալաշյանը։ Ըստ փաստաբանի, Բաբայանն այս անձանցից ճանաչել է միայն Սանասար Գաբրիելյանին։ «Նա փոխգնդապետ է, նախկին ազատամարտիկ, ծառայել են միասին»։ Արդյո՞ք նա գեներալ Մանվելի մարդկանցից է։ «Ես չեմ կարող ասել»,- ասաց փաստաբանը՝ վստահեցնելով, որ շատ ասելիք ունի, սակայն պաշտպանական տակտիկայից ելնելով՝ չի ցանկանում վաղաժամ հայտարարություններ անել։